ოფლის ავადმყოფობა

ოფლის ავადმყოფობა — ასევე ცნობილი როგორც ოფლიანობა, ინგლისური ოფლის ავადმყოფობა, ინგლისური ოფლიანობა ან sudor anglicus (ლათინურად), გამოუკვლევი და გადამდები დაავადება, რომელიც 1485 წელს ეპიდემიების სახით ჯერ ინგლისში დაიწყო, შემდეგ კი ევროპის კონტინენტზე გადავიდა. ეპიდემიები განმეორდა 1508, 1517, 1528 და 1551 წელს, რის შემდეგაც დაავადება გაუჩინარდა. ოფლის ავადმყოფობით დაავადებულებს სიმპტომები უეცრად უჩნდებოდათ და ძირითადად 8-10 საათის განმავლობაში გამოჯანმრთელდებოდნენ ან კვდებოდნენ. დაავადება უჩვეულო მახასიათებლებით გამოირჩეოდა: მაშინ, როდესაც სხვა ეპიდემიები მჭიდროდ დასახლებულ ტერიტორიებზე ვრცელდებოდა და დიდი დროის განმავლობაში წარმოადგენდა საფრთხეს, ოფლის ავადმყოფობა უეცრად ჩნდებოდა, სწრაფად ქრებოდა და ნაკლებადდასახლებულ ტერიტორიებს სერიოზულ ზიანს აყენებდა. მისი გაჩენის მიზეზი დღემდე უცნობია, თუმცა მკვლევარები ფიქრობენ რომ ის შესაძლოა ჰანტავირუსის უცნობი სახეობის მიერ ყოფილიყო გამოწვეული.
რესურსები ინტერნეტში
 Sweating Fever Jim Leavesley commemorates the 500th anniversary of the first outbreak – transcript of talk on Ockham's Razor, ABC Radio National
 "The Sweating Sickness Returns", Discover Magazine, 1 June 1997
სქოლიო

კატეგორია:დაავადებები უცნობი წარმოშობით
კატეგორია:მედიცინის ისტორია